CELEX: 62010TN0382
Language: lt
Date: 2010-09-09 00:00:00
Title: Byla T-382/10: 2010 m. rugsėjo 9 d. pareikštas ieškinys byloje Villeroy ir Bosch prieš Komisiją

6.11.2010   
            
            
               LT
            
            
               Europos Sąjungos oficialusis leidinys
            
            
               C 301/42
            
         2010 m. rugsėjo 9 d. pareikštas ieškinys byloje Villeroy ir Bosch prieš Komisiją
   
   (Byla T-382/10)
   ()
   2010/C 301/68
   Proceso kalba: prancūzų
   
      Šalys
   
   
      Ieškovė: Villeroy ir Bosch (Paryžius, Prancūzija), atstovaujama advokatų J. Philippe ir K. Blau-Hansen, ir solisitoriaus A. Villette
   
      Atsakovė: Europos Komisija
   
      Ieškovės reikalavimai
   
   
               —
            
            
               Pripažinti ginčijamą sprendimą negaliojančiu tiek, kiek jis susijęs su ieškove.
            
         
               —
            
            
               Nepatenkinus šio reikalavimo, sumažinti ieškovei ginčijamu sprendimu paskirtą baudą.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pagrindinis ieškovės reikalavimas yra iš dalies panaikinti 2010 m. birželio 23 d. Komisijos sprendimą C(2010) 4185 galutinis, susijusį su SESV 101 straipsnio ir Europos ekonominės erdvės susitarimo (toliau — EEE) 53 straipsnio taikymu (byla COMP/39092 — Santechnikos įrengimai), susijusį su karteliu Belgijos, Vokietijos, Prancūzijos, Italijos, Nyderlandų ir Austrijos santechnikos įrengimų vonioms rinkose dėl pardavimo kainų koordinavimo ir keitimosi svarbia komercine informacija.
   Grįsdama savo ieškinį, ieškovė nurodo septynis pagrindus, susijusius su tuo, kad:
   
               —
            
            
               kvalifikavusi teisės pažeidimą kaip vieną sudėtinį ir tęstinį pažeidimą, atsakovė pažeidė SESV 101 straipsnį, Europos ekonominės erdvės susitarimo 53 straipsnį ir neįvykdė savo pareigos teisiškai įvertinti individualius ginčijamo sprendimo adresatų veiksmus;
            
         
               —
            
            
               nepateikusi ginčijamame sprendime pakankamai tikslaus atitinkamų rinkų apibrėžimo, atsakovė pažeidė motyvavimo pareigą pagal SESV 296 straipsnio 2 pastraipą;
            
         
               —
            
            
               atsakovė nepateikė pakankamai įrodymų dėl ieškovės dalyvavimo vykdant teisės pažeidimus Prancūzijoje;
            
         
               —
            
            
               solidariai paskyrusi baudą ieškovei ir jos patronuojančiai įmonei, atsakovė pažeidė nulla poena sine lege principą, įtvirtintą Europos Sąjungos pagrindinių teisių chartijos (toliau — Chartija) 49 straipsnio pirmoje pastraipoje, ir sankcijos proporcingumo padarytam pažeidimui principą, įtvirtintą Chartijos 49 straipsnio trečioje pastraipoje, atsižvelgiant į jos 48 straipsnio pirmą pastraipą bei Reglamento Nr. 1/2003 (1) 23 straipsnį;
            
         
               —
            
            
               atsižvelgusi į ieškovės apyvartą, kuri nėra susijusi su apskaičiuojant baudą pateiktais kaltinimais, atsakovė klaidingai apskaičiavo baudą;
            
         
               —
            
            
               neatsižvelgus į pernelyg ilgą procedūros trukmę, apskaičiuojant baudą buvo pažeistas Chartijos 41 straipsnis;
            
         
               —
            
            
               nustačius 15 % dydžio bazinę baudą, o visam baudos dydžiui viršijus 10 % ieškovės apyvartos ribą, buvo pažeistas baudų proporcingumo principas ir padaryta klaidų apskaičiuojant baudą.
            
         
      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų [SESV 101] ir [102] straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).